Page:King Alfred's West-Saxon Version of Gregory's Pastoral Care (2).djvu/97

88 flæsces, swæ swæ on ðæm mæssehrægle scinð ongemang oðrum bleom ðæt twyðrawene twin.

XV. Hu se lareow sceal beon gesceadwis on his swiggean & nytwierðe on his wordum.

Sie se lareow gemetfæst & gescadwis & nytwierðe on his wordum, ðætte he ne swigige ðæs þe nytwierde sie to sprecanne, ne ðæt he ne sprece ðæt he swigian sciele. Forðæm swa swæ unwærlicu & giemeleaslicu spræc memn dweleð, swæ eac sio ungemetgode swigge ðæs lareowes on gedwolan gebringð ða þe he læran meahte, gif he sprecende bion wolde. Oft eac ða unwaran lareowas for ege ne durron clypion & (om.) ondrædað him sumra monna unðanc, ne durron forðon ryht freolice & unforwandodlice sprecan. Be ðam sio Soðfæstnes cwæð: Ne healde ge mid swelcum eornoste þa heorde swæ [swelce] hierdas sceoldon, ac hyrena ðeawe ge fleoð, & hydað eow mid ðære swiggean, swæ se hyra ðonne he ðone wulf gesyhd. Þæt ilce oðwat Dryhten ðurh tone witgan, þa he cwæð: Dumbe hundas ne magon beorcan. Ond eft he cidde, þa he cwæð: Ne come ge no togeanes minum folce ðæt ge meahton standan on minum gefeohte for Israhela folce, ne ge ðone weall ne trymedon ymb hiera hus on ðæm dæge þe him nidðearf wæs. Đæt is ðonne ðæt he fare togeanes Israhela folce him mid to feohtanne ðæt he wiðstande mid his spræce ðæm unryhtwillendum þe ðyses middangeardes waldað mid freore & u(n)forwandodlicre stefne, for gescieldnesse his heorde. Đæt is ðonne ðæt he him mid feohte on ðæm dæge þe him niedðearf sie, ðæt he wiðstande ealle mægene ðæm

and then the merits of the mortified flesh flourish among other virtues, as the twice-woven linen shines on the surplice among the other colours.

XV. How the teacher must be discreet in his silence and useful in his words.

Let the teacher be moderate and discreet and useful in his words, lest he keep unsaid what is useful to speak, or speak what ought to be kept silent. For as unguarded and careless speaking leads men astray, so the excessive silence of the teacher leads into error those whom he might teach if he were willing to speak. Often also unthinking teachers out of fear dare not speak, fearing the displeasure